open-index/open-wikipedia-markdown huggingface dataset:
Moskva (ohjusristeilijä)

**Moskva** ()  (vuoteen 1995 **Slava** ) oli Slava-luokan risteilijä ja Venäjän Mustanmeren laivaston lippulaiva. Se otettiin 1983 palvelukseen Neuvostoliiton Mustanmeren laivastossa. Alus upposi 14. huhtikuuta 2022 Venäjän Ukrainaan tekemässä hyökkäyksessä.

## Valmistus

Alus tilattiin Nikolajevista (nyk. Mykolajiv), missä köli laskettiin 5. marraskuuta 1976. Alus laskettiin vesille 27. heinäkuuta 1979 ja valmistui 30. joulukuuta 1982 nimellä *Slava*.

Aluksen pituus oli 186 metriä ja huippunopeus 32 solmua. Sen uppouma oli 12&nbsp;500 tonnia. Miehistöä oli runsaat 500. Pääaseistuksena olivat P-1000 Vulkan -ohjukset,  joiden laukaisimia oli 16. Aluksella oli lisäksi 64 S-300-ilmatorjuntaohjusta, 40 9K33 Osa -ohjusta, 130&nbsp;mm:n kaksoistykki ja torpedoja. Aluksella oli myös paikka ja laskeutumisalusta Kamov Ka-27 -helikopterille.

## Palvelus

Alus sijoitettiin palvelukseen otettaessa Mustanmeren laivastoon. Se oli 1990-2001 modernisoitavana, minä aikana se nimettiin 1995 *Moskvaksi*. Palvelukseen palatessaan alus sijoitettiin Mustanmeren laivaston lippulaivaksi.

Vuoden 2008 Georgian sodassa se turvasi muun muassa maihinnousujoukkoja. Georgian laivaston kerrottiin ampuneen alukseen sodan aikana ohjuksen. *Moskva* oli vuoden ajan korjattavana. Se palautettiin palvelukseen vuonna 2010. Kun Venäjä miehitti 2014 Krimin, alus valvoi Donuzlavinlahtea estäen Ukrainan laivaston alusten paon alueelta. Vuonna 2015 alus oli Syyrian rannikolla turvaamassa Syyriassa olleita venäläisjoukkoja meri- ja ilmahyökkäyksiltä. Vuonna 2016 se purjehti Sevastopoliin modernisoitavaksi kolmeksi vuodeksi. Aluksen  P-500 Bazalt korvattiin P-1000-ohjuksilla. Palvelukseen palattuaan *Moskva* varjosti Yhdysvaltain laivaston aluksia Mustallamerellä.

Venäjän hyökättyä Ukrainaan helmikuussa 2022 alus purjehti Odessan edustalla. Alus osallistui Käärmesaaren taisteluun, jossa se tuli tunnetuksi ukrainalaisten rajavartijoiden vastattua antautumiskäskyyn ”Venäläinen sotalaiva, painu vittuun!”. Ukraina teki tapahtumasta pikavauhtia postimerkin.

### Tuho

Ukraina kertoi huhtikuussa 2022 tuhonneensa aluksen ohjusiskussa 150 kilometrin päästä Odessan rannikosta etelään. Ukrainalaisten mukaan laivaan osui kaksi ukrainalaisvalmisteista Neptun-meritorjuntaohjusta. Yhdysvaltalaisen talousjulkaisu *[[Forbes]]in* mukaan risteilijä on ilmeisesti uponnut. 

Venäjän puolustusministeriön mukaan aluksella oli räjähtänyt ammuksia tulipalossa, jonka syytä ei toistaiseksi tiedetä. Ministeriön mukaan aluksen koko miehistö evakuoitiin, mutta alus ei ollut silti uponnut, ja se aiottiin hinata takaisin satamaan. Myöhemmin puolustusministeriö ilmoitti aluksen uponneen ”myrskyssä” kesken hinauksen, vaikka Mustallamerellä ei ollut myrskyä. Aluksen tuhossa ilmoitettiin merimiehen kuolleen ja 27 julistettiin kadonneiksi. Oikeus julisti kadonneet viimein kuolleiksi marraskuun alussa 2022.

## Lähteet
*

### Viitteet

## Aiheesta muualla
* Kuva Moskvan saamasta osumasta *(Twitter)*
Xəlimə İskəndərova

**Xəlimə Şakir qızı İskəndərova** (, ; s. 19. toukokuuta 1940, Taškent) on tataarilainen teatteri- ja elokuvanäyttelijä, palkittu kansantaiteilija. Vuodesta 1963 İskəndərova on ollut Kazanin akateemisen tataariteatterin johtavimpia näyttelijöitä.

## Valikoidut roolit näyttämöllä
* Mirkay ja Aisylu" N. Isanbet  - Magri
* "Herää ihmisten sydämet" - seurue
* M. Karimin ”I am a Mother” – sooloesitys
* "Ota pääskynen pois" A. K. Vakhitov  - *Dilyara*
* "Kunnioita isääsi" V. V. Lavrentiev  - *Irina*
* Eduardo De Filippo  - *Ninuccia* "Joulu Cupiello-talossa".
* "Viimeinen uhri" A. N. Ostrovski  - *Irina*
* "Figaron häät" , P. Beaumarchais  - *Rosina*
* "Tyhmä" Lope de Vega  - *Nysa*
* "Palaammeko..." A. Gilyazov - *Larisa*
* "Naisten juorut" K. Goldoni  - *Eleanor*
* "Kesä kaupungissa" Anar Rzayev  - *Rukhsara*
* "Tuutulaulu" T. Minullin  - *Aizara Akhatovna*
* "Myötäinen" A. N. Ostrovski  - *Harita Ignatievna Ogudalova*
* "Sininen huivi" K. Tinchurin  - *Vanhin vaimo*
* "Loistaa, mutta ei lämmitä" A. N. Ostrovski  - *Avdotya Vasilievna*
* "Khuja Nasretdin" N. Isanbet - *Sahil*
* "Runaways" N. Isanbet  - *Mayshakar*
* "Guljamal" N. Isanbet  - *emäntä*
* "Bizchane" M. Gorky  - *Akulina*

## Lähteet

## Aiheesta muualla
* 
* youtube
* kamalteatr
Freddy Rincón

**Freddy Rincón** (14. elokuuta 1966 – 13. huhtikuuta 2022) oli kolumbialainen jalkapalloilija.

Pelaajaurallaan Rincón pelasi muun muassa kotimaassaan Santa Fessä ja América de Calissa, Brasiliassa Palmeirasissa ja Corinthiansissa sekä Euroopassa Napolissa ja Real Madridissa. Corinthiansissa Rincón voitti kapteenina seurahistorian ensimmäisen seurajoukkueiden maailmanmestaruuden 2000.

Kolumbian maajoukkueessa Rincón pelasi 87 maaottelua ja edusti maataan MM-kisoissa kolmesti vuosina 1990, 1994 ja 1998. Parhaimmillaan Kolumbia ylsi Rincónin pelatessa neljännesvälieriin 1990.

Rincón kuoli 55-vuotiaana auto-onnettomuudessa huhtikuussa 2022.

## Lähteet
Eeva-Maria Heininen

**Eeva-Maria Heininen** (s. 21. marraskuuta 2003 Lieto) on suomalainen salibandyn pelaaja, pelipaikaltaan hyökkääjä.

Heininen on edustanut Naisten Salibandyliigassa eli nykyisessä F-liigassa turkulaista FBC Loistoa kausina 2019–2020, 2021–2022 ja kaudesta 2023–2024 alkaen. Hän on pelannut liigassa neljän kauden aikana 76 runkosarjaottelua, joissa hän on tehnyt 33 maalia ja antanut 28 maalisyöttöä, sekä 18 pudotuspeliä, joissa hän on tehnyt seitsemän maalia ja saanut viisi syöttöpistettä. Hän saavutti SM-pronssia vuonna 2024. Hän edusti kaudella 2022–2023 sveitsiläistä Baselia. Heininen on FBC Loiston oma kasvatti.

## Lähteet
Pipsa Eko

**Pipsa Eko** (s. 23. lokakuuta 2004 Pöytyä) on suomalainen salibandyn pelaaja.

Eko on edustanut naisten F-liigassa turkulaista FBC Loistoa kausina 2021–2024 ja kaudella 2025–2026. Hän on pelannut jouluun 2025 mennessä 62 runkosarjaottelua, joissa hän on tehnyt 23 maalia ja antanut 13 maalisyöttöä, sekä 16 pudotuspeliä, joissa hän on tehnyt neljä maalia ja saanut neljä syöttöpistettä. Hän saavutti SM-pronssia vuonna 2024. Ekon kasvattajaseura on Pöytyän Urheilijat.

Eko saavutti alle 19-vuotiaiden MM-kilpailuissa pronssia vuonna 2022.

## Lähteet
Mandarin Daily News

**Mandarin Daily News** () on taiwanilainen kiinankielinen sanomalehti. Lehti on kirjoitettu kiinaksi perinteisin merkein sekä niiden rinnalla bopomofo-merkeillä, joita käytetään usein vain lastenkirjallisuudessa.

Lehti sai alkunsa vuonna 1937, kun Kiinan tasavallan opetusministeriö päätti perustaa kolme kertaa viikossa ilmestyvän mandariinikiinankielisen lehden nimeltä **Mandarin Tabloid** (). Vuonna 1948 opetusministeri Zhu Jiahua vieraili Taiwanissa ja näki, miten lehti oli vaikuttanut positiivisesti mandariininkiinan opiskelijoihin. Lehti sai tuolloin nykyisen nimensä. Lehden sisältö on tarkoitettu alakouluikäisten oppilaiden ja näiden vanhempien luettavaksi.

## Lähteet
Myrsky (kylätalo)

**Myrsky** on kylätalo Tampereen Teiskon Pohjankapeen kylässä. Rakennus on entinen työväentalo, alkuperäiseltä nimeltään **Tulevaisuuden myrsky**, ja se on kulttuurihistoriallisesti merkittävä.

## Historiaa
Kurun kuntaan kuulunut Pohjankapeen työväenyhdistys perustettiin 15. tammikuuta 1906. Yhdistys liittyi Sosialidemokraattiseen puolueeseen vuonna 1908. Jäseniä oli tuolloin 30, joista naisia oli 10. Vuokratontin yhdistys sai hankittua Aution tilan mailta, koska yhdistyksen perustajien joukossa oli Aution talon väkeä. Toukokuussa 1910 valmistunut talo sai nimekseen Tulevaisuuden myrsky. Samana vuonna yhdistys perusti oman ompeluseuran. Näytelmäseura toimi ahkerasti työväentalolla 1910- ja 1920-luvuilla. Yhdistyksen pieni jäsenmäärä väheni entisestään 1930-luvulla.

## Rakennus
Talo on hirsirunkoinen, maalaamaton ja vuoraamaton. Talon satulakattoinen kuisti muutettiin pulpettikattoiseksi vuonna 1936, ja kattolappeessa olleet kaksi kattolyhtyä poistettiin luultavasti kattoremontin yhteydessä vuonna 1950. Ikkunat vaihdettiin vuonna 1948. Talossa on juhlasali näyttämöineen, ravintola, keittiö, eteinen ja entinen vahtimestarin asunto. Vielä 1980-luvun alussa talo oli työväenyhdistyksen omassa käytössä.

## Nykyinen toiminta
Talon omistaa nykyään Kapeen maa- ja kotitalousseura, joka jatkaa työväenyhdistyksen perinnettä kyläläisiä yhteen kokoavana toimijana. Työväentalon nimi on muutettu Myrskyksi, ja siellä järjestetään kesäisin tansseja ja myyjäisiä. Taloa vuokrataan myös kokous- ja juhlatilaisuuksiin.

## Lähteet
Force Majeure (albumi)

**Force Majeure** on ruotsalaisen rock-yhtyeen H.E.A.Tin seitsemäs studioalbumi, joka julkaistiin 5. elokuuta 2022.
## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Kenny Leckremo – Laulu
* Dave Dalone – kitara
* Jona Tee – kosketinsoitin
* Jimmy Jay – basso
* Don Crash – rummut

## Arvostelut
* Imperiumi: 9-/10
* Soundi: 

## Lähteet
Clara Grönberg

**Clara Sofia Grönberg** (s. 8. toukokuuta 2000 Naantali) on suomalainen salibandyn pelaaja.

Grönberg on edustanut Naisten Salibandyliigassa eli nykyisessä F-liigassa turkulaista FBC Loistoa kaudesta 2019–2020 alkaen. Hän on pelannut liigassa kolmen kauden aikana 51 runkosarjaottelua, joissa hän on tehnyt 14 maalia ja antanut 13 maalisyöttöä, sekä kymmenen pudotuspeliä, joissa hän on tehnyt yhden maalin. Grönbergin kasvattajaseura on SB Naantali.

## Lähteet
Olivia Pietilä

**Olivia Pietilä** (s. 23. joulukuuta 2003 Mynämäki) on suomalainen salibandyn pelaaja, pelipaikaltaan hyökkääjä.

Pietilä on edustanut Naisten Salibandyliigassa eli nykyisessä F-liigassa turkulaista FBC Loistoa kausina 2019–2022 ja Turun Palloseuraa kaudesta 2022–2023 alkaen. Hän on pelannut liigassa kuuden kauden aikana 119 runkosarjaottelua, joissa hän on tehnyt 83 maalia ja antanut 71 maalisyöttöä, sekä 42 pudotuspeliä, joissa hän on tehnyt 14 maalia ja saanut 18 syöttöpistettä. Hän voitti Suomen-mestaruuden vuosina 2023 ja 2024 sekä saavutti SM-hopeaa vuonna 2025. Pietilän kasvattajaseura on mynämäkeläinen SBS Wirmo. Hän voitti SBS Wirmon joukkueessa C-tyttöjen Suomen-mestaruuden vuonna 2018 ja B-tyttöjen Suomen-mestaruuden vuonna 2019.

Pietilä saavutti pronssia alle 19-vuotiaiden maailmanmestaruuskilpailuissa 2022. Hän on pelannut naisten maajoukkueessa vuoden 2025 loppuun mennessä 21 ottelua, joissa hän on tehnyt kahdeksan maalia ja antanut kahdeksan maalisyöttöä. Hän saavutti MM-pronssia vuonna 2025.

Olivia Pietilän kaksossisko Emilia Pietilä pelaa myös F-liigaa TPS:n joukkueessa. Heidän isänsä Mika Pietilä on toiminut yhtenä FBC Loiston valmentajana.

## Lähteet
Lauttahurapuu

**Lauttahurapuu** (*Hura crepitans*) on tyräkkikasvien (Euphorbiaceae) heimoon, hurapuiden (*Hura*) sukuun kuuluva kasvilaji. Se on osittain kausivihanta, nopeakasvuinen ja okainen puulaji, joka voi sulkeutuneessa metsässä kasvaa jopa 50 metriä korkeaksi, mutta jää avoimella paikalla pienemmäksi, yleensä 12–20 metriä korkeaksi. Suora, lieriömäinen runko on tyveltään yleensä turvonnut ja runko voi olla suora sekä oksaton 30 metrin korkeuteen asti. Rungon halkaisija voi kasvaa kaksimetriseksi, mutta tavallisimmin runko jää noin 90–150 cm paksuksi. 

Lauttahurapuu kasvaa kosteissa rannikkometsissä sekä sademetsissä. Sademetsissä lajia tavataan yleensä alueilta, joille tulvavesi nousee säännöllisesti. Luonnossa lajia tavataan Keski-Amerikassa Nicaraguasta etelään, Karibialla sekä Etelä-Amerikan pohjoisosissa aina Perun ja Bolivian leveyksille asti.

Kaikki kasvin osat sisältävät myrkyllistä maitiaisnestettä. Maitiaisneste sisältää myrkyllistä diterpeeneihin kuuluvaa huratoksiinia. Maitiaisnesteen joutuessa kosketuksiin silmien kanssa voi se aiheuttaa sokeutta. Maitiaisnestettä sekä puun kuorta, lehtiä, hedelmiä ja siemenistä saatavaa öljyä on kuitenkin käytetty perinteisiin lääkinnällisiin tarkoituksiin. Lisäksi maitiaisnestettä on käytetty nuoli- sekä kalanmyrkkyjen valmistusaineena.

Lauttahurapuuta kasvatetaan toisinaan tuomaan varjoa viljelyksille, mutta sitä kasvatetaan laajalti myös koristepuuna Amerikoiden, Afrikan ja Aasian trooppisissa osissa. Koristepuuna sitä kasvatetaan tyypillisesti teiden varsilla sekä puistoissa. Kypsymättömien hedelmien puiset suojukset ovat myös olleet suosittuja koristeita sekä pieniä säilytysrasioita. Hedelmät ovat kypsinä kuitenkin vaarallisia, sillä ne räjähtävät levittäen teräviä siemeniä ympäristöönsä.

Lauttahurapuun puuaineen väri vaihtelee vaaleasta kellanruskeasta tummanruskeaan. Sydänpuu ei aina erotu pintapuusta, mutta toisinaan pintapuu erottuu selvänä, 15–25 cm paksuna, vaaleankellertävänä kerroksena. Puutavaraa käytetään yleensä paikallisesti, mutta joskus sitä myös myydään. Puutavaraa käytetään tavallisiin puusepäntöihin, sisärakentamiseen sekä puulaatikoiden ja vanerin valmistamiseen. Perinteisesti lauttahurapuiden rungoista on myös valmistettu ruuhia.

## Lähteet
* Useful Tropical Plants: ''Hura crepitans'' 
### Viitteet

## Aiheesta muualla
* Laji.fi: Lauttahurapuu (''Hura crepitans'')
* JSTOR Global Plants: ''Hura crepitans'' 
* Integrated Taxonomic Information System (ITIS): ''Hura crepitans'' 
* Global Biodiversity Information Facility (GBIF): ''Hura crepitans'' 
* Flora of China: ''Hura crepitans''
Linnea Nevalainen

**Linnea Nevalainen** (s. 2. lokakuuta 2005 Espoo) on suomalainen salibandyn pelaaja, pelipaikaltaan hyökkääjä.

Nevalainen on edustanut Naisten Salibandyliigassa eli nykyisessä F-liigassa Lohjan Salibandya kaudella 2019–2020 ja turkulaista FBC Loistoa kaudesta 2020–2021 alkaen. Hän on pelannut liigassa kolmen kauden aikana 56 runkosarjaottelua, joissa hän on tehnyt 19 maalia ja antanut kahdeksan maalisyöttöä, sekä yhdeksän pudotuspeliä, joissa hän on tehnyt yhden maalin. Nevalaisen kasvattajaseura on Kirkkonummi Rangers. Rangersin tyttöjoukkueen lopetettua Nevalainen siirtyi Vihdin Salisusiin, jonka tyttöjoukkue yhdistyi Lohjan Salibandyn joukkueen kanssa.

Linnea Nevalaisen isoveli Niklas Nevalainen pelaa myös salibandya.

## Lähteet
George Washington Gale Ferris

**George Washington Gale Ferris Jr.** (14. helmikuuta 1859 – 22. marraskuuta 1896) oli yhdysvaltalainen insinööri, joka keksi maailmanpyörän.

George Washington Gale Ferris syntyi Illinoisin Galesburgissa vuonna 1859. Hänen perheensä muutti Nevadaan, kun Ferris oli viisivuotias. Ferris kävi lukion Oaklandissa ja opiskeli sen jälkeen New Yorkin Rensselaer Polytechnic Institutessa, josta valmistui insinööriksi vuonna 1881. Valmistumisensa jälkeen Ferris työskenteli Pittsburghissa, jossa hän erikoistui siltojen ja tunnelien teräsrakenteiden suunnitteluun.

Kun Chicagon vuoden 1893 maailmannäyttelyä ryhdyttiin suunnittelemaan, Ferris saapui kaupunkiin toivoen voivansa auttaa suunnittelemaan teräsrakenteen, joka löisi laudalta Pariisin vuoden 1889 maailmannäyttelyn vetonaulan, Eiffel-tornin. Chicagon maailmannäyttelyn valmistelutoimikunta toivoi, että näyttelyyn rakennettaisiin jotakin ”omaperäistä, uskaliasta ja ainutlaatuista”. Ferris luonnosteli valtavan pyörivän "havaintopyörän" ja esitteli luonnoksensa komitealla. Sen suunnaton koko yllätti komitean. He pitivät Ferrisiä hulluna ja hylkäsivät ajatuksen. Ferris palasi kuitenkin komitean luo muutaman viikon päästä varmistettuaan useilta muilta insinööreiltä, että pyörä olisi rakennettavissa ja turvallinen. Lisäksi hän oli löytänyt rahoittajat 400 000 dollaria maksavalle rakennustyölle. Ferrisin suunnitelma hyväksyttiin.

Ferrisin *Ferris Wheel* eli maailmanpyörä perustui polkupyörän pyörälle. Maailmanpyörä oli 264 jalkaa korkea, sen tukipylväät 140 jalkaa korkeat, ja akseli painoi 46,5 tonnia. Pyörässä oli 36 gondolia, joihin kuhunkin mahtui 40 ihmistä istumaan tai 60 ihmistä seisomaan. Pyörää pyöritti vuorotellen toinen kahdesta 1 000 hevosvoiman höyrykoneesta, ja se pysäytettiin paineilmajarrulla. Ferrisin suunnitteleman innovatiivisen rakenteen ansiosta pyörä kesti täydessä kuormassa myös Chicagon pahamaineiset tuulet.

Chicagon maailmannäyttelyn avajaisissa 21. kesäkuuta 1893 maailmanpyörästä tuli heti näyttelyn suosikki. Maailmanpyörä toimi häiriöttä koko näyttelyn ajan, ja siinä kävi 1,5 miljoonaa kävijää.

Mutta maailmanpyörän menestys ei tuonut Ferrisille onnea. Maailmannäyttelyn päätyttyä Coney Island ja muut huvipuistot varastivat Ferrisin idean ja rakensivat omia maailmanpyöriään. Lisäksi Ferris väitti, että Chicagon maailmannäyttelyn johto oli riistänyt häneltä ja hänen sijoittajiltaan heille kuuluvan osuuden pyörän tuottamasta lähes 750 000 dollarin voitosta. Katkeroitunut Ferris käytti seuraavat kaksi vuotta oikeudenkäynteihin ja kuoli ennenaikaisesti vuoden 1896 lopulla. Hänen nimensä jäi kuitenkin elämään maailmanpyörän englanninkielisessä nimityksessä *Ferris Wheel*.

## Lähteet
Eteläinen maakunta (Sambia)

**Eteläinen maakunta** (Southern Province) on yksi Sambian maakunnista. Sen pinta-ala on 85283 km2. Hallinnollisesti Eteläinen maakunta jakautuu 13 piiriin, jotka ovat Chikankata, Choma, Gwembe, Kalomo, Kazungula, Mazabuka, Monze, Namwala, Livingstone, Pemba, Siavonga, Sinazongwe ja Zimba.

Eteläisen maakunnan väkiluku on 2&nbsp;195&nbsp;416, josta noin puolet ovat miehiä ja puolet naisia. Maakunnan piireistä väestönkasvu on suurinta Gwemben piirissä (4,5 %), Siavongan piirissä (4,4 %) ja Kalomon piirissä (4,4 %). Eteläisen maakunnan merkittävimpiä elinkeinoja ovat karjankasvatus, maissintuotanto, turismi sekä energiantuotanto. Lisäksi alueella kasvatetaan maapähkinöitä, durraa, vehnää ja soijapapuja.

## Lähteet
Linjala (sukunimi)

**Linjala** on sukunimi, joka on Suomessa nykyisenä nimenä 107:llä henkilöllä. Nimen tunnettuja kantajia ovat:

* Lasse Linjala, jalkapalloilija
* Miiro Linjala, jääkiekkoilija

## Lähteet
Mi-26-helikopterin pudotus 2002

**Mi-26 -helikopterin pudotus** tapahtui lähellä Venäjän ilmavoimien lentotukikohtaa Hankalassa Tšetšeniassa 19. elokuuta 2002. Sotilaita kuljettanut suurikokoinen Mil Mi-26 -helikopteri tiputettiin tšeenikapinallisten olalta laukaistulla ilmatorjuntaohjuksella ja kone putosi miinakentälle. Kuolleita oli 127.

Helikopteri kuljetti pudotushetkellä yli 140 matkustajaa, eli huomattavasti enemmän, kuin helikopteri oli suunniteltu kuljettamaan.

## Tausta
Hankala on kaupunki lähellä Tšetšenian pääkaupunki Groznyitä ja sen vieressä sijaitsee alueen suurin venäläinen sotilastukikohta. Mil Mi-26 on venäläinen kuljetushelikopteri ja yksi maailman suurimmista helikopterityypeistä. Helikopteri on suunniteltu kuljettamaan kuormaa ja lentäjien lisäksi enintään 85 matkustajaa. Helikopteri on myös suhteellisen hidas, mikä teki siitä alttiin kapinallisten iskuille.

## Pudotus
Hankalassa alasammuttu Mi-26 oli 19. elokuuta 2002 matkalla Mozdokista Pohjois-Ossetiassa Hankalan lentotukikohdalle Tšetšeniassa. Kyydissä tuolloin oli yli 140 venäläistä sotilasta, eli selvästi helikopterin alkuperäistä tarkoitusta enemmän. Helikopteria kohti laukaistiin venäläisvalmisteinen olalta laukaistava ilmatorjuntaohjus, joka osui toiseen helikopterin moottoreista. Helikopteri teki pakkolaskun keskelle Hankalan sotilastukikohtaa suojaavaa miinakenttää. Pakkolaskusta selvinneet matkustajat eivät päässeet ulos helikopterin kuormatilan ovista ja samalla sen tiloihin vuosi polttoainetta. Osa selviytyi ulos helikopterin ohjaamon pienestä ovesta. Onnettomuudessa kuoli kaikkiaan 127 venäläistä. Selviytyneitä oli aluksi 24, mutta heistä 4 kuoli vammoihinsa sairaalassa.

## Seuraukset
Mi-26:n pudotus oli siihenastisista helikopterionnettomuuksista eniten henkiä vaatinut. Tšetšenian Venäjää vastaan taistelleet kapinalliset ottivat vastuun helikopterin alasampumisesta uutisoiden siitä Kavkaz Centerin kautta. Venäjän sotilasviranomaiset epäilivät aluksi teoriaa koneen tippumisesta ohjuksen osuman takia. Vaihtoehtoiseksi syyksi esitettiin teknistä vikaa. Teoria herätti kritiikkiä. Sen väitettiin olevan osa asevoimien johdon nöyryyttävän tapauksen peittely-yrityksiä. Kritiikkiä herätti myös tapauksen yhteydessä ilmi tullut helikopterin ylikuorma. Tavan kuvailtiin kuitenkin olleen reitillä hyvin yleinen. Monilla vastaavilla lennoilla Hankalaan oli 100-110 matkustajaa tarkoitetun 85 sijaan.

Vuonna 2004 pudotustapauksen tiimoilta Venäläisessä oikeusistuimessa tuomittiin elinkautiseen vankeuteen tuolloin 24-vuotias Doku Džantemirov, jonka todettiin auttaneen iskun toteuttamisessa. Neljää muuta epäiltyä ei saatu kiinni. Helikopterin komentaja Aleksandr Kudjakov tuomittiin laiminlyönneistä ja lentosäännösten rikkomisesta.

## Lähteet
Linjala

**Linjala** on linja-autoasema Hyvinkäällä.

Linjala on kolmikerroksinen rakennus, jolla on matalampi liikesiipi. Sen julkisivut on maalattu vaaleaksi ja ne ovat roiskerapatut. Rakennuksen on suunnitellut arkkitehti Risto Sammalkorpi. Linjalan osoite on Uudenmaankatu 8–10. Rakennuksen ylimmässä kerroksessa on toiminut Hyvinkään Kauppakerho, minkä mukaan kerroksen tiloja kutsutaan yhä ”Kauppakerhoksi”.

Hyvinkään kauppala oli 1940-luvulla tehnyt VR:lle tarjouksen, jotta se olisi saanut ostettua sopivan alueen linja-autoasemalle. VR kuitenkin pitkään kieltäytyi myymästä aluetta. Lopulta yksityiset toimijat rakensivat Linjalan Hyvinkään linja-autoasemaksi. Linjalan rakennuslupa vahvistettiin 15. marraskuuta 1954 ja rakennus valmistui 5. lokakuuta 1955.

## Lähteet

## Aiheesta muualla
Tavarateline

**Tavarateline**, *tarakka*, on polkupyörän, mopon tai moottoripyörän tavarateline. Sillä voi täydentää kuljetustarpeita joita kuljettaja itse voi järjestää esimerkiksi repun avulla. Tavarateline voi sijaita myös ajoneuvon etuosassa.

Nykyisin sähköpolkupyörien akku voi olla sijoitettuna tarakan alle, toisin kuin runkoon tai pystysuorasti runkoon. Tarakka on perinteisesti asennettu runkoon useammastakin kohdasta mutta tavaratelineen voi asentaa myös satulaputkeen. 

Polkupyörien suurempia liikutustarpeita varten on olemassa polkupyörän peräkärry.

## Aiheesta muualla
Melisa Aydemir

**Melisa Aydemir** (s. 13. marraskuuta 2003) on suomalainen salibandyn pelaaja.

Aydemir on edustanut naisten F-liigassa Turun Palloseuraa kaudesta 2021–2022 alkaen. Hän on pelannut liigassa 72 runkosarjaottelua, joissa hän on tehnyt kahdeksan maalia ja antanut 15 maalisyöttöä, sekä 45 pudotuspeliä, joissa hän on tehnyt yhden maalin ja saanut kaksi syöttöpistettä. Hän voitti Suomen-mestaruuden vuosina 2022, 2023 ja 2024 sekä saavutti SM-hopeaa vuonna 2025.

Aydemir on voittanut mynämäkeläisen SBS Wirmon joukkueessa C-tyttöjen Suomen-mestaruuden vuonna 2018 ja B-tyttöjen Suomen-mestaruuden vuonna 2019. C-tyttöjen ratkaisevassa loppuottelussa hän teki voittomaalin jatkoajalla.

## Lähteet
Natriumoksalaatti

**Natriumoksalaatti** (C2O4Na2) on natrium- ja oksalaatti-ionien muodostama ioniyhdiste. Yhdistettä voidaan käyttää muun muassa tekstiilien käsittelyssä, analyyttisen kemian reagenssina ja pyrotekniikassa.

## Ominaisuudet, valmistus ja käyttö
Huoneenlämpötilassa natriumoksalaatti on valkoista tai väritöntä kiteistä ainetta. Yhdisteen alkeiskoppi on monokliininen. Natriumoksalaatti liukenee kohtalaisesti veteen. Yhdiste hajoaa kuumennettaessa natriumkarbonaatiksi. Monien muiden oksalaattisuolojen tavoin on natriumoksalaatti myrkyllistä.

Natriumoksalaattia voidaan valmistaa neutraloimalla oksaalihappoa natriumhydroksidilla. Toinen tapa on natriumformiaatin kuumennus. 
:(COOH)2 + 2 NaOH → C2O4Na2 + 2 H2O

Natriumoksalaattia käytetään muun muassa sellun ja tekstiilien käsittelyissä ja nahan parkituksessa. Analyyttisessä kemiassa sitä käytetään määrittämään kaliumpermanganaattiliuosten konsentraatio titraamalla. Ilotulitteisiin natriumoksalaatti antaa keltaista väriä ja kimaltavan efektin.

## Lähteet
Ronja Niemi

**Ronja Niemi** (s. 30. tammikuuta 2004) on suomalainen salibandyn pelaaja.

Niemi on edustanut naisten F-liigassa Turun Palloseuraa kaudesta 2021–2022 alkaen. Hän on pelannut liigassa 62 runkosarjaottelua, joissa hän on tehnyt neljä maalia ja antanut 14 maalisyöttöä, sekä 39 pudotuspeliä ilman tehopisteitä. Hän voitti Suomen-mestaruuden vuosina 2022, 2023 ja 2024 sekä saavutti SM-hopeaa vuonna 2025. Niemen kasvattajaseura on mynämäkeläinen SBS Wirmo.

## Lähteet
Saara-Kaisa Suomela

**Saara-Kaisa Suomela** (s. 20. huhtikuuta 2003 Turku) on suomalainen salibandyn pelaaja, pelipaikaltaan puolustaja.

Suomela on edustanut Naisten Salibandyliigassa eli nykyisessä F-liigassa Turun Palloseuraa kaudesta 2019–2020 alkaen. Hän on pelannut liigassa kolmen kauden aikana 61 runkosarjaottelua, joissa hän on tehnyt kaksi maalia ja antanut neljä maalisyöttöä, sekä 12 pudotuspeliä ilman tehopisteitä. Hän voitti Suomen-mestaruuden vuonna 2022. Suomelan kasvattajaseura on FBC Turku.

## Lähteet
Emilia Kurppa

**Emilia Kurppa** (s. 6. huhtikuuta 2003 Lieto) on suomalainen salibandyn pelaaja, pelipaikaltaan hyökkääjä.

Kurppa on edustanut naisten F-liigassa turkulaista FBC Loistoa kaudella 2021–2022. Hän on pelannut liigassa kauden aikana 21 runkosarjaottelua, joissa hän on tehnyt kuusi maalia ja antanut kaksi maalisyöttöä, sekä viisi pudotuspeliä ilman tehopisteitä. Kurpan kasvattajaseura on FBC Turku. Hän on pelannut myös mynämäkeläisen SBS Wirmon junioreissa.

## Lähteet
Ipodromin metroasema

**Ipodrom** () on yksi Kiovan metron asemista. Se avattiin 25. lokakuuta 2012.

## Lähteet

## Aiheesta muualla
Mari Kalkun

**Mari Kalkun** (s. 1. huhtikuuta 1986 Viro) on virolainen nykykansanmuusikko. Hänen musiikkinsa ammentaa virolaisesta ja võrolaisesta kansanperinteestä. Hän käyttää lauluissaan sekä viron että võron kieltä, ja hän on usein sovittanut paikallisia runoja niihin sanoituksiksi itsekirjoittamiensa lyriikoiden lisäksi. Kalkun säveltää musiikkinsa suurelta osin itse, ja hänen käyttämiään soittimia ovat muun muassa kannel, piano ja harmonikka.

Kalkun on kotoisin Võrumaan maakunnasta, missä hän asuu isoisovanhempiensa rakennuttamassa talossa. Hän opiskeli kulttuurituottajaksi Tarton yliopiston Viljandin kulttuuriakatemiassa, ja myöhemmin hän valmistui maisteriksi Viron musiikki- ja teatteriakatemiasta. Hän oli opiskellut myös Sibelius-Akatemiassa Helsingissä vaihto-oppilaana. 

Kalkun julkaisi ensimmäisen albuminsa vuonna 2007. Hän on soolouransa ohella työskennellyt myös suomalais-ugrilaista musiikkia tekevän kansainvälisen, Helsingissä vuonna 2012 perustetun Mari Kalkun & Runorun -yhtyeensä kanssa. Kalkun on esiintynyt useissa maissa, ja hänet on palkittu muun muassa Etnokulp-gaalassa parhaaksi laulajaksi vuosina 2013 ja 2025 sekä Viron yleisradion vuoden muusikoksi 2020.

## Lähteet
Teremkyn metroasema

**Teremky** () on yksi Kiovan metron asemista. Se avattiin 6. marraskuuta 2013.

## Galleria

Kuva:Теремки-конечная.... - panoramio.jpg|Aseman koriste
Kuva:Teremky (Kiev Metro) November 2013 (2).JPG|Aseman sisäänkäynti


## Lähteet

## Aiheesta muualla
Vystavkovyi tsentrin metroasema

**Vystavkovyi tsentr** () on yksi Kiovan metron asemista. Se avattiin 27. joulukuuta 2011.

## Galleria

Kuva:Выставочный центр (станция метро) 02.jpg|Aseman valaisin
Kuva:Выставочный центр (станция метро) 05.jpg|Aseman sisäänkäynti


## Lähteet

## Aiheesta muualla
Nils Borgström

**Nils Henrik Borgström**  (14. heinäkuuta 1884 Sipoo – 13. tammikuuta 1951 Pohja) oli suomalainen maanviljelijä, joka sai maanviljelysneuvoksen arvonimen.

## Henkilöhistoria
Nils Borgströmin vanhemmat olivat maanviljelysneuvos Georg Borgström ja Hilda Lovisa Charlotta Hagströmer ja puoliso 1907–1950 Ruth Aschan, professori Ossian Aschanin tytär. Lääkäri Carl August Borgström ja maanviljelysneuvos Nils Gustaf Borgström olivat heidän poikiaan. Insinööri, maanviljelysneuvos Erik Borgström ja professori Leonard Borgström olivat puolestaan Nils Borgströmin veljiä. Nils Borgström tuli ylioppilaaksi vuonna 1903 ja valmistui agronomiksi Mustialasta vuonna 1905. Hän toimi ensin Kosken ruukilla, kunnes hankki Helsingin pitäjästä ratsutilan ja vuonna 1911 Baggbyn kartanon sekä myöhemmin vielä muita tiloja Pohjasta, Sipoosta ja Pernajasta. Borgström harjoitti karjataloutta ja viljeli puutarhakasveja, mutta pyrki edistämään myös kalataloutta poikasistutuksilla ja kehitti tilansa metsätaloutta. Hän oli aktiivinen ruotsinkielisissä maanviljelysjärjestöissä. Maanviljelysneuvoksen arvonimen Borgström sai vuonna 1932. 

## Julkaisuja
* *Baggby gårds historia*, 1922
* *Baggby Ladugård*, 1927

## Lähteet
Klovskan metroasema

**Klovska** () on yksi Kiovan metron asemista. Se avattiin 31. joulukuuta 1989.

## Galleria

Kuva:Klovska metro station Kiev 2010 02.jpg|Metrojuna saapumassa asemalle
Kuva:Кловская 02.jpg|Aseman liukuportaat


## Lähteet

## Aiheesta muualla
Zvirynetskan metroasema

**Zvirynetska** (; toukokuuhun 2023 asti **Družby Narodiv**, ) on yksi Kiovan metron asemista. Se avattiin 30. joulukuuta 1991.

## Galleria

Kuva:Druzhby Narodiv metro station Kiev 2010 07.jpg|Lippuhalli
Kuva:Druzhby Narodiv metro station Kiev 2010 03.jpg|Asemalaituri


## Lähteet

## Aiheesta muualla
Muumipapan urotyöt – Erään nuoren Muumin seikkailut

**Muumipapan urotyöt – Erään nuoren Muumin seikkailut** (, ) on Ira Carpelanin ohjaama suomalais–puolalaisena yhteistuotantona tehty animaatioelokuva vuodelta 2021.

Elokuvassa ampiainen pistää Muumipappaa, jonka jälkeen hän joutuu olemaan vuoteessa ja päättää kertoa Muumipeikolle nuoruuden seikkailuistaan.

## Suomenkieliset ääninäyttelijät

## Lähteet
Keidy Kaasiku

**Keidy Kaasiku** (s. 3. lokakuuta 2001) on virolainen maastohiihtäjä.

Kaasiku on sijoittunut nuorten maailmanmestaruuskilpailuissa parhaimmillaan viestissä seitsemänneksi ja henkilökohtaisilla matkoilla alle 23-vuotiaiden sarjassa kymmenenneksi. Aikuisten arvokilpailuissa hän hiihti ensimmäisen kerran Oberstdorfin MM-kilpailuissa 2021, jolloin hän sijoittui viestissä 14:nneksi, vapaan hiihtotavan 10 kilometrillä 51:nneksi ja perinteisen hiihtotavan sprintissä 68:nneksi. Pekingin olympialaisissa 2022 hän kilpaili viidellä matkalla: viestissä hän sijoittui 16:nneksi, parisprintissä 17:nneksi, 15 kilometrin yhdistelmäkilpailussa 39:nneksi, perinteisen hiihtotavan 10 kilometrillä 60:nneksi ja vapaan hiihtotavan sprintissä 62:nneksi. Planican MM-kilpailuissa 2023 hän oli parhaimmillaan 30 kilometrin perinteisen hiihtotavan yhteislähtökilpailussa 30:s ja parisprintissä yhdestoista. Trondheimin MM-kilpailuissa 2025 hän sijoittui 20 kilometrin yhdistelmäkilpailussa 31:nneksi ja viestissä 11:nneksi. Milanon ja Cortinan olympialaisissa 2026 hän oli parhaimmillaan 50 kilometrin perinteisen hiihtotavan yhteislähtökilpailussa kolmastoista ja parisprintissä kahdestoista.

Kaasiku voitti Viron-mestaruuden vapaan hiihtotavan 10 kilometrillä tammikuussa 2021 ja perinteisen hiihtotavan 10 kilometrillä joulukuussa 2022. Maailmancupissa hän kilpaili ensimmäisen kerran tammikuussa 2021. 30 parhaan joukkoon hän sijoittui ensimmäisen kerran oltuaan 30:s Falunin 20 kilometrin vapaan hiihtotavan yhteislähtökilpailussa maaliskuussa 2024. Parhaimmillaan hän on ollut 24:s Falunin 10 kilometrin perinteisen hiihtotavan kilpailussa helmikuussa 2025.

Keidy Kaasikun kaksossisko Kaidy Kaasiku on myös maajoukkuehiihtäjä.

## Lähteet
Kaidy Kaasiku

**Kaidy Kaasiku** (s. 3. lokakuuta 2001) on virolainen maastohiihtäjä.

Kaasiku on sijoittunut nuorten maailmanmestaruuskilpailuissa parhaimmillaan viestissä seitsemänneksi ja henkilökohtaisilla matkoilla 17:nneksi. Aikuisten arvokilpailuissa hän hiihti ensimmäisen kerran Oberstdorfin MM-kilpailuissa 2021, jolloin hän sijoittui viestissä 14:nneksi, perinteisen hiihtotavan sprintissä 58:nneksi ja vapaan hiihtotavan 10 kilometrillä 60:nneksi. Pekingin olympialaisissa 2022 hän kilpaili neljällä matkalla: viestissä hän sijoittui 16:nneksi, vapaan hiihtotavan sprintissä 48:nneksi, 15 kilometrin yhdistelmäkilpailussa 54:nneksi ja perinteisen hiihtotavan 10 kilometrillä 70:nneksi. Planican MM-kilpailuissa 2023 hän oli parhaimmillaan 30 kilometrin perinteisen hiihtotavan yhteislähtökilpailussa 29:s ja parisprintissä yhdestoista. Trondheimin MM-kilpailuissa 2025 hän sijoittui 10 kilometrin perinteisen hiihtotavan kilpailussa 19:nneksi ja viestissä 11:nneksi. Milanon ja Cortinan olympialaisissa 2026 hän oli 50 kilometrin perinteisen hiihtotavan yhteislähtökilpailussa 20:s.

Kaasiku kilpaili maailmancupissa ensimmäisen kerran tammikuussa 2021. Hän sijoittui 30 parhaan joukkoon ensimmäisen kerran oltuaan 23:s Falunin 10 kilometrin perinteisen hiihtotavan kilpailussa maaliskuussa 2024. Parhaimmillaan hän on sijoittunut 17:nneksi Cognen 10 kilometrin vapaan hiihtotavan kilpailussa helmikuussa 2025. Hän voitti Viron-mestaruuden vapaan hiihtotavan sprintissä 2022 sekä 10 kilometrin perinteisen ja vapaan hiihtotavan kilpailuissa 2024.

Kaidy Kaasikun kaksossisko Keidy Kaasiku on myös maajoukkuehiihtäjä.

## Lähteet
Ilinden

**Ilinden** () on kunta Pohjois-Makedoniassa, Skopjen alueella. Kunnassa asuu 17&nbsp;435 asukasta, ja kunnan väkiluku oli välillä 2002-2021 puolen prosentin kasvussa. Kunnan asukkaista valtaosa on ortodokseja ja makedonialaisia. Kunta on nimetty Ilindenin–Preobraženien kansannousun mukaan.

## Väestö
Ilindenin asukkaista

* 92,8% on makedonialaisia
* 2,8% romaneja
* 2,5% albaaneja
* 1,5% serbejä
* 0,4% muita.

## Lähteet
Lazaretto (albumi)

__NOTOC__
**Lazaretto** on yhdysvaltalaisen rock-laulaja Jack Whiten toinen studioalbumi, joka julkaistiin 10. kesäkuuta 2014.
## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Kaaoszine: 8/10
* Soundi: 

## Lähteet
Acoustic Recordings 1998-2016

__NOTOC__
**Acoustic Recordings 1998–2016** on yhdysvaltalaisen rock-laulaja Jack Whiten studioalbumi, joka julkaistiin 9. syyskuuta 2016.
## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Soundi: 

## Lähteet
Fear of the Dawn

__NOTOC__
**Fear of the Dawn** on yhdysvaltalaisen rock-laulaja Jack Whiten studioalbumi, joka julkaistiin 8. huhtikuuta 2022.
## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelut
* Helsingin Sanomat: 
* Soundi: 

## Lähteet
Primorsko-Ahtarskin lentotukikohta

**Primorsko-Ahtarskin lentotukikohta** () eli **Primorsko-Ahtarskin sotilaslentokenttä** () (ICAO: **XRKP**), on Venäjän Krasnodarin aluepiirissä, 5 kilometriä Primorsko-Ahtarskin keskustasta koilliseen sijaitseva Venäjän ilmavoimien sotilastukikohta.

Primorsko-Ahtarskissa toimii Venäjän Eteläisen sotilaspiirin 960. rynnäkkölentorykmentti (960 ShAP, yksikkö 75387). Vuoden 2021 lopulla rykmenttiin kuului kaksi lentuetta Suhoi Su-25SM ja Suhoi Su-25SM3 -hävittäjiä.

Primorsko-Ahtarskin lentotukikohdassa palveleva joukko-osasto on osallistunut 2000-luvulla Venäjän sotatoimiin ainakin Ukrainassa ja Syyriassa. 960. rynnäkkölentorykmentti on sotinut myös Tšetšeniassa ja Georgiassa. Tukikohtaa on käytetty myös venäläisten "lomailevien" palkkasotureiden lennättämiseen Syyriaan.

## Lähteet

## Aiheesta muualla
*Aerodrom Primorsko-Ahtarsk (Аэродром Приморско-Ахтарск)  (wikimapia.org)
*Приморско-Ахтарск 960 штурмовой авиационный полк (25.1.2017)  (livejournal.com)
Naisten Cup 1971

**Naisten Cup** oli vuonna 1971 järjestetty ensimmäinen epävirallinen jalkapallon naisten SM-kilpailu. Cup-muotoisen kilpailun voitti Helsingin Jalkapalloklubi.

## Tulokset
### 1. kierros

### 2. kierros

### 3. kierros

### Puolivälierät

### Välierät

### Loppuottelu

## Lähteet
Hedvig Sofia

**Hedvig Sofia** (26. kesäkuuta 1681 Tre Kronor linna, Tukholma – 12. joulukuuta 1708 Tukholma) oli Ruotsin prinsessa ja Holstein-Gottorpin herttuatar.

## Suku
Hedvig Sofia oli kuningas Kaarle XI:n ja kuningatar Ulriika Eleonoora vanhemman tytär. Hän oli läheinen veljensä, tulevan kuningas Kaarle XII:n kanssa. Hänen nuorempi sisarensa oli kuningatar Ulriika Eleonoora nuorempi. Hänen kotilinnansa Tre Kronor paloi tuhoissa tulipalossa toukokuussa 1697 kun hän oli 16-vuotias ja kuukautta aiemmin kuolleen isän ruumis oli vielä linnassa.

## Avioliitto ja jälkeläiset
Isoäitinsä leskikuningatar Hedvig Eleonooran myötävaikutuksella hänet naitettiin vastoin omaa tahtoaan serkkunsa, Holstein-Gottorpin herttua Fredrik IV:n kanssa vuonna 1698. Avioliitto ei ollut onnellinen.

Herttuapari muutti Holstein-Gottorpiin syksyllä 1698 ja jo vuonna 1699 Hedvig Sofia tuli vierailulle Tukholmaan. Suuri Pohjan sota pakotti hänet jäämään kaupunkiin pidemmäksi aikaa, ja hän synnytti siellä keväällä 1700 poikansa Kaarle Fredrikin. 

## Leskiherttuatar
Aviomies sai surmansa Kliszówin taistelussa vuonna 1702, jolloin parivuotiaasta Kaarle Fredrikistä tuli Holstein-Gottorpin uusi herttua. Leskiherttuatar Hedvig Sofia ryhtyi poikansa sijaishallitsijaksi mutta jäi asumaan Tukholmaan, joten Holstein-Gottorpiin asetettiin hänen lankonsa Kristian Augustin johtama erityinen hallitus. 

Hedvig Sofia sairastui loppuvuonna 1708 isorokkoon ja menehtyi 27-vuotiaana vain pari päivää sairastettuaan. Hänet on haudattu Tukholman Riddarholmskyrkaniin Karoliiniseen hautaholviin.

## Lähteet
Veera Svansjö

**Veera Svansjö** (s. 6. syyskuuta 1987) on suomalainen pesäpalloilija. Svansjö edusti Superpesiksessä Rauman Feraa ja Porin Pesäkarhuja. Hänen kasvattajaseuransa on Hämeenkyrön Räpsä. Svansjö saavutti yhden SM-hopean kausi 2010 ja kolme SM-pronssia kaudella 2009, kaudella 2011 ja kaudella 2012. Hän pelasi yhden Itä-Länsi-ottelun vuonna 2010. Svansjö pelasi 106 Superpesiksen runkosarjan ottelua. Näissä hän löi yhdeksän kunnaria ja 127 tavallista juoksua, toi 85 juoksua ja keräsi 393 kärkilyöntipistettä. Svansjö pelasi 46 Superpesiksen ylemmän loppusarjan ottelua. Näissä hän löi viisi kunnaria ja 63 tavallista juoksua, toi 25 juoksua ja keräsi 165 kärkilyöntipistettä.

## Lähteet
Bohdan Lepkyi

**Bohdan Sylvestrovytš Lepkyi** (; 4. marraskuuta 1872 Krehulets, Husjatynin alue, Galitsia – 21. heinäkuuta 1941 Krakova) oli galitsialainen kirjailija, kirjallisuudentutkija ja taidemaalari. Hän oli vuodesta 1932 Ševtšenkon tiedeseuran jäsen. Hänen isänsä oli Sylvestr Lepkyi ja veljensä Lev Lepky, joka muutti Yhdysvaltoihin 1952.

Lepkyi opiskeli Lvivin, Wienin ja Krakovan yliopistoissa ja opetti ensin koulussa ja vuodesta 1899 kuolemaansa asti Krakovan yliopistossa. Hänen kotinsa Krakovassa oli tunnettu ukrainalaisen älymystön kokoontumispaikka. Ensimmäisen maailmansodan aikana hän opetti Wienissä ja toimi Ukrainan kulttuuriedustuston ja Ukrainan vapautusliiton edustajana. Hän opetti Wetzlarissa ja Rastattissa saksalaisilla sotavankileireillä olevia ukrainalaisia. Hän työskenteli 1921–1926 Berliinissä Ukrajinske Slovo -kustantamossa ja Ukrainan Punaisessa Ristissä ja opetti ukrainalaisten opiskelijoiden järjestämillä kursseilla. Hän palasi Krakovaan ja opetti jälleen 1926–1939 yliopistossa, vuodesta 1932 Ukrainan kirjallisuuden professorina, ja edisti ukrainalaisen kirjallisuuden tuntemusta. Ukrainan vapaa yliopisto myönsi hänelle kunniatohtorin arvon. 1938–1939 hän oli Puolan senaatin jäsen. Vuodesta 1939 hän toimi krakovalaisessa Ukrajinske Vydavnytstvo -kustantamossa.

Lepkyi aloitti kirjailijana 1895 ja oli 1906 Moloda Muzan kirjailijaryhmän perustajia. Hänen runojaan on sävelletty. Tunnetun sururunon ”Žuravli” on säveltänyt hänen veljensä Lev Lepky. Hän julkaisi vuosina 1898–1911 toistakymmentä realistista novellia ja impressionistista proosarunoa, ja 1901–1920 hän julkaisi yli 15 pääasiassa uusromanttista ja lyyristä runokokoelmaa. Ensimmäisen maailmansodan jälkeen hän kirjoitti historiallisia romaaneja ja 1930-luvulla myös lastennovelleja ja -runoja.

Lepkyi kirjoitti puolalaisiin ja länsiukrainalaisiin julkaisuihin artikkeleita ukrainalaisesta kirjallisuudesta sekä johdantoja ja kommentteja ukrainalaisten kirjailijoiden teoksiin. Hän laati ensimmäisiin kuuluvan katsauksen vanhasta ukrainalaisesta kirjallisuudesta. Hänen omaelämäkerrallisia tekstejään julkaistiin hänen kuolemansa jälkeen. Hän käänsi ukrainalaista kirjallisuutta puolaksi ja tunnettuja klassikkoja ukrainaksi. Hän oli myös taidemaalari, ja Krakovassa järjestettiin 1932 näyttely hänen 60-vuotispäivänsä kunniaksi.

## Lähteet

## Aiheesta muualla
Waukesha

**Waukesha** on kaupunki Wisconsinin osavaltiossa, Yhdysvalloissa. Waukesha sijaitsee Waukeshan piirikunnassa aivan Milwaukeen vieressä. Waukeshan väkiluku oli 71 158 Yhdysvaltain väestönlaskennassa vuonna 2020.

## Kuvia kaupungista

Kuva:Old Waukesha County Courthouse front view 2012.jpg|Waukeshan vanha oikeustalo.
Kuva:Andrew Frame House front view 2012.jpg|Andrew Frame House.
Kuva:Waukesha Post Office front view 2012.jpg|Waukeshan postitoimisto.


## Lähteet

## Aiheesta muualla
Emma Hudd

**Emma Hudd** (s. 21. syyskuuta 2003 Vaasa) on suomalainen pesäpalloilija. Hudd edustaa Superpesiksessä pelaavaa Mailattaria.

## Ura

Huddin kasvattajaseura on Mailattaret. Hudd sai peliaikaa Mailattarien edustuksesta jo D-ikäisenä pelaten Ykköspesistä samalla, kun hänen joukkueensa voitti omassa ikäluokassa SM-hopeaa kaudella 2017. 
Kaudella 2018 Hudd sai suuremman vastuun edustusjoukkueesta pelaten 14 ottelua. Samaan aikaan hän pelasi Mailattarien C-tytöissä, sekä Vähänkyrön Viestin B-tytöissä, sekä seuran Suomensarja-joukkueessa vuonna 2018. Hudd jatkoi Mailattarissa pelaamista, saaden hyvin peliaikaa edustuksesta ja pelaten ohella tyttöjen Superpesistä.

Hudd siirtyi Lapuan Virkiään Mailattarien epäonnistuttua Superpesikseen nousemisessa. Hänestä tuli Virkiän vakiokolmosvahti, pelaten 19:sta pelissä Virkiän 24:stä kaudella 2021. Hudd pelasi vahvasti seuraavalla kaudella, kun Virkiä voitti SM-pronssia ja hänelle allekirjoitettiin jatkosopimus. Hudd jätti seuran kauden 2023 jälkeen.

Hudd liittyi takaisin kasvattiseuraansa Mailattariin vuonna 2024.

## Saavutukset
### Pelaajana
* 2 SM-pronssia: 2022, 2023
* 2 Tyttöjen Superpesiksen Itä–Länsi-ottelua: 2021, 2022

## Yksityiselämä
Hudd on jääkiekkovalmentaja Nicklas Huddin tytär ja hänen veljensä on jalkapalloilija Roni Hudd. Hänen äitinsä Teija Hudd pelasi lentopalloa SM-tasolla.

Hudd valmistui ylioppilaaksi Vaasan lyseon lukiosta 2023. Hän aloitti ympäristö- ja energiatekniikan opinnot Tampereen yliopistossa samana vuonna.

## Lähteet
Aino-Kaisa Lyttinen

**Aino-Kaisa Lyttinen** (s. 26. kesäkuuta 2003 Oulu) on suomalainen salibandyn pelaaja, pelipaikaltaan maalivahti.

Lyttinen on pelannut naisten F-liigassa kaudesta 2020–2021 alkaen oululaisessa SS Rankoissa Ankoissa. Hän pelasi yhden runkosarjaottelun ensimmäisellä kaudellaan, jolloin SSRA saavutti SM-pronssia. Kaudella 2021–2022 hän pelasi 21 runkosarjaottelua ja kolme pudotuspeliä, kuten myös seuraavalla kaudella. Kaudella 2023–2024 hän pelasi liigassa 13 runkosarjaottelua. Lyttisen kasvattajaseura on Oulun Luistinseura.

Lyttinen saavutti alle 19-vuotiaiden maailmanmestaruuskilpailuissa pronssia vuonna 2022.

## Lähteet
Chiesanuova

**Chiesanuova** voi tarkoittaa ainakin seuraavia:

* Chiesanuova (Piemonte), kunta Italiassa Piemonten alueella olevassa Torinon metropolikaupungissa
* Chiesanuova (San Marino), yksi San Marinon yhdeksästä kunnasta eli castellista
Chiesanuova (Piemonte)

**Chiesanuova** () on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 234 asukasta.

## Lähteet

## Aiheesta muualla
Sanni Uimarihuhta

**Sanni Uimarihuhta** (s. 18. marraskuuta 2002) on suomalainen salibandyn pelaaja, pelipaikaltaan hyökkääjä.

Uimarihuhta on pelannut naisten F-liigassa kaudesta 2017–2018 alkaen oululaisessa SS Rankoissa Ankoissa. Hän on kahdeksan kauden aikana pelannut 143 runkosarjaottelua, joissa hän on tehnyt 91 maalia ja antanut 58 maalisyöttöä, sekä 30 pudotuspeliä, joissa hän on tehnyt 15 maalia ja saanut seitsemän syöttöpistettä. Hän saavutti SM-pronssia vuonna 2021. Uimarihuhdan kasvattajaseura on Haukiputaan Heitto.

Uimarihuhta voitti alle 19-vuotiaiden maailmanmestaruuden vuonna 2021. Hän teki Suomen 5–4-voittoon jatkoajalla päättyneessä loppuottelussa Ruotsia vastaan Suomen neljännen maalin.

## Lähteet
Riina Baer

**Riina Baer** (s. 20. helmikuuta 1993) on suomalainen salibandyn pelaaja, pelipaikaltaan puolustaja.

Baer on pelannut Naisten Salibandyliigassa eli nykyisessä F-liigassa kaudesta 2016–2017 alkaen oululaisessa SS Rankoissa Ankoissa. Hän on yhdeksän kauden aikana pelannut liigassa 171 runkosarjaottelua, joissa hän on tehnyt 41 maalia ja antanut 49 maalisyöttöä, sekä 31 pudotuspeliä, joissa hän on tehnyt kahdeksan maalia ja saanut kolme syöttöpistettä. Hän saavutti SM-pronssia vuonna 2021.

## Lähteet
Maria Paasche

**Maria Therese von Hammerstein Paasche** (1909 - 2000) oli saksalainen kirjallisuuden tutkija, kansallissosialismin vastustaja sekä juutalaisten auttaja. Hänen isänsä oli kenraali Kurt von Hammerstein, joka oli Saksan armeijan komentaja vuosina 1930- 1934 ja Hitlerin vastaisen salaliiton jäsen.  

Paasche sai lapsuudessaan vapaamielisen kasvatuksen ja hänellä oli juutalaisia ystäviä. Hän oli kiinnostunut politiikasta ja huomasi Adolf Hitlerin valtaannousun jälkeen maan muuttuvan diktatuuriksi. Hän ryhtyi salakuljettamaan juutalaisia tuolloin vielä vapaaseen Prahaan, mutta varoitti sikäläisiä kansallissosialistien  Tšekkoslovakiaa koskevista aikeista. Tiedot hän oli saanut isältään. 

Maria Paaschen avioliitto kapteeni John H. Paaschen kanssa teki hänestä epäilyttävän hallinnon silmissä. Hänen miehensä oli osittain juutalainen ja erotettu armeijasta muututtuaan pasifistiksi. Pariskunta vieraili Palestiinassa ja heidän palattuaan Saksaan he joutuivat Gestapon kuulusteluihin. Gestapo kuulusteli myös pariskunnan ystäviä ja sukulaisia. Tämän vuoksi he päättivät lähteä Saksasta.

Uudeksi asuinmaaksi tuli Japani. Elämä ei ollut sielläkään helppoa, sillä saksalainen siirtokunta muodostui paljolti kansallissosialismin kannattajista. Japanin viranomaiset tarkkailivat pariskuntaa. Sodan jälkeen John Paasche toimi kielenkääntäjänä yhdysvaltalaisille miehitysviranomaisille. 

Vuonna 1948 pariskunta muutti San Franciscoon, Yhdysvaltoihin. John työskenteli säilyketehtaassa ja Maria siivoojana. Marian onnistui päästä opiskelemaan ja hänestä tuli tutkija ja hän osasi saksaa, venäjää, englantia ja ranskaa. Hänen juutalaisten hyväksi tekemänsä työ oli painua unohduksiin kunnes hänen poikansa otti asian esiin. Toiminnasta tehtiin dokumenttielokuva. 
## Viitteet
Budjonnovskin lentotukikohta

**Budjonnovskin lentotukikohta** () eli **Budjonnovskin sotilaslentokenttä** () (ICAO: **URMB**), on Venäjän Stavropolin aluepiirissä, 18 kilometriä Budjonnovskin keskustasta luoteeseen, Budjonnovskin piirissä sijaitseva Venäjän asevoimien lentotukikohta.

Budjonnovskissa toimii sekä maataistelulentokonein varustettu 386. hyökkäyslentorykmentti (yksikkö 75388) että 487. riippumaton helikopterirykmentti (487 OVP, yksikkö 44936).

386. lentorykmentin kalustona on Su-25SM ja Suhoi Su-25SM3 -maataistelulentokoneita. 487 OVP on helikopterirykmentti. Sillä on kuljetuslentue, jonka kalustona on Mil Mi-8AMTSh ja Mi-8MTV-5 -helikoptereita. Lisäksi rykmentissä on kaksi taistelulentuetta, joilla on Mil Mi-24, Mil Mi-28N ja Mil Mi-35M -helikoptereita. Korenovskin ja Budjonnovskin helikoptereita osallistui Venäjän Krimin miehitykseen Krimin vuonna 2014.

## Lähteet

## Aiheesta muualla
*Aerodrom Budjonnovsk (Аэродром Будённовск)  (wikimapia.org)
Noora Leinonen

**Noora Leinonen** (s. 27. tammikuuta 2004 Oulu) on suomalainen salibandyn pelaaja, pelipaikaltaan puolustaja.

Leinonen on pelannut naisten F-liigassa kaudella 2021–2022 kasvattajaseurassaan, oululaisessa SS Rankoissa Ankoissa. Hän pelasi kauden aikana 20 runkosarjaottelua, joissa hän teki neljä maalia ja antoi neljä maalisyöttöä, sekä kolme pudotuspeliä, joissa hän teki yhden maalin ja sai kaksi syöttöpistettä.

## Lähteet
Liinu Koivisto

**Liinu Koivisto** (s. 14. heinäkuuta 1993 Haukipudas) on suomalainen salibandyn pelaaja, pelipaikaltaan hyökkääjä.

Koivisto on pelannut Naisten Salibandyliigassa eli nykyisessä F-liigassa kaudesta 2016–2017 alkaen oululaisessa SS Rankoissa Ankoissa. Hän on yhdeksän kauden aikana pelannut liigassa 178 runkosarjaottelua, joissa hän on tehnyt 152 maalia ja antanut 68 maalisyöttöä, sekä 44 pudotuspeliä, joissa hän on tehnyt 21 maalia ja saanut 15 syöttöpistettä. Hän saavutti SM-pronssia vuonna 2021.

## Lähteet
Jonna Virkkunen

**Jonna Virkkunen** (s. 7. heinäkuuta 1999 Oulu) on suomalainen salibandyn pelaaja, pelipaikaltaan hyökkääjä.

Virkkunen pelasi Naisten Salibandyliigassa eli nykyisessä F-liigassa ensimmäiset ottelunsa kaudella 2013–2014 kasvattajaseurassaan Oulun Luistinseurassa. Sittemmin hän on pelannut liigassa oululaisessa SS Rankoissa Ankoissa kausina 2016–2018 ja kaudesta 2020–2021 alkaen sekä välillä helsinkiläisessä EräViikingeissä kausina 2018–2020. Hän on seitsemän kauden aikana pelannut liigassa 134 runkosarjaottelua, joissa hän on tehnyt 74 maalia ja antanut 64 maalisyöttöä, sekä 29 pudotuspeliä, joissa hän on tehnyt 12 maalia ja saanut yhdeksän syöttöpistettä. Hän saavutti SM-pronssia vuonna 2021.

Virkkunen saavutti alle 19-vuotiaiden MM-kilpailuissa 2018 hopeaa.

## Lähteet